Inizi an Aleouted, pe an Inizi Aleout, e saozneg Aleutian Islands, a zo un aridennad enezennoù tanveneziek — un 300 bennak — hag a ya eus mervent ledenez Alaska betek ledenez Kamtchatka e Rusia ar reter, war tost da 1xa0200xa0km. Klozañ a ra an inizi-se Mor Bering eus tu ar su. War-bouez Inizi ar Chomandour hag a zo er penn pellañ holl war-du ar c’hornaoueg hag a zo perchennet gant Rusia, ez int un darn eus stad Alaska, ha dre-se ez int un tiriad amerikan.